**Vredestein-dæk godkendt til Liebherr-hjullæssere**

Liebherr – en af verdens førende virksomheder inden for entreprenørudstyr – har indgået en aftale med Apollo Tyres Ltd. om levering af Vredestein-dæk til flere hjullæssermodeller. Vredestein Endurion- og Flotation Trac-dækkene er blevet godkendt til Liebherrs kompakte hjullæssere L 504, L 506 og L 508. Det populære Vredestein Endurion-dæk er en mester på hårde overflader. Den ekstra stærke karkasse og den solide slidbane sikrer maksimal radial og sideværts stabilitet samt optimal komfort. Derudover vil Vredestein Endurion-dækkets exceptionelt lange levetid reducere de samlede ejeromkostninger betydeligt.

Til Liebherrs teleskophjullæsser L 509 Tele er Vredestein Flotation Trac-dækket blevet godkendt. Vredestein Flotation Trac-dækket er designet med unikke ikke-parallelle, tværgående knopper, som forbedrer vejgrebet selv under de vanskeligste forhold. Den forstærkede midtersektion med gummi i køreretningen giver dækket stabile køreegenskaber og en lang levetid. Derudover sikrer den robuste vulstkonstruktion en høj grad af pålidelighed og dermed optimal produktivitet.

Liebherrs kompakte hjullæssere har imponeret kunder inden for en lang række brancher som sikre og pålidelige maskiner. Disse kraftfulde, sikre og alsidige hjullæssere kan håndtere en lang række forskellige materialer med et højt produktivitetsniveau. Liebherrs kompakte hjullæssere produceres i Bischofshofen i Østrig, hvor Liebherrs kompetencecenter for hjullæssere også ligger.

De første kompakte hjullæssere fra Liebherr med Vredestein-dæk forventes på markedet i begyndelsen af 2022.

**Godkendte størrelser:**

• VREDESTEIN Endurion 340/80R18 IND 143 A8/B

• VREDESTEIN Endurion 400/70R18 IND 147 A8/B

• VREDESTEIN Endurion 400/70R20 IND 149 A8/B

• VREDESTEIN Flotation Trac 560/45R22.5 IMP 160D

**Billedtekster:**

**01** Vredestein Endurion

**02** Vredestein Flotation Trac

**03** Liebherr L509-teleskophjullæsser med sneplov

**For yderligere oplysninger bedes du kontakte:**

Robbert Holtkamp | Marketing Communications OHT Europe

Tlf.: +31 6 888 8187

Mob.: +31 6 1507 6475

E: robbert.holtkamp@apollotyres.com

**m Apollo Tyres**

Apollo Tyres (Europe) B.V. designer, fremstiller og sælger topkvalitetsdæk til personbiler, tohjulede køretøjer og varevogne samt et bredt udvalg af dæk til landbrugs- og industrimaskiner via sine lokaliteter i Europa og USA. Apollo Tyres (Europe) B.V. er en del af Apollo Tyres Ltd, en stor international dækproducent med produktionsenheder i Indien, Holland og Ungarn. Apollo Tyres Ltd markedsfører sine produkter under de to globale brands Apollo og Vredestein. Virksomhedens produkter er tilgængelige i mere end 100 lande gennem et omfattende netværk af butikker, som tilbyder mærkevarer og eksklusive produkter.